ສະຫະ​ປະຊາ​ຊາດ ສີ້​ນສຸດ ການ​ປະຕິບັດ​ງານ ຢູ່​ ຕີ​ມໍ​ ແລສເຕ
ສະມາ​ຊິກຂອງ​ກໍາລັງ ຮັກສາ​ຄວາມ​ສະຫງົບ ຈໍານວນ​ຫລາຍ​ກວ່າ 1,600 ຄົນ ​ໄດ້​ເລີ້ມພາກັນ ເດີນທາງ​ອອກຈາກ ຕີມໍ ແລສເຕ ໄປກ່ອນກໍາໜົດ ທີ່ວາງໄວ້.
ສະຫະປະຊາຊາດໄດ້ສີ້ນສຸດ ການປະຕິບັດງານ ຮັກສາຄວາມ ສະຫງົບ ຢູ່ໃນ ຕີມໍຕາເວັນອອກ 13 ປີຫລັງຈາກທີ່ຕົນໄດ້ສົ່ງທະ ຫານເຂົ້າໄປ ເພື່ອຮັບມືກັບຄື້ນຟອງຂອງຄວາມຮຸນແຮງ ຢູ່ໃນ ປະເທດທີ່ໃໝ່ທີ່ສຸດ ໃນຂົງເຂດເອເຊຍ ໃນລະຫວ່າງບໍ່ເທົ່າໃດອາທິດທີ່ຜ່ານມານີ້ ບັນດາສະມາຊິກ ຂອງກໍາລັງຮັກສາຄວາມສະຫງົບ ຈໍານວນຫລາຍກວ່າ 1,600 ຄົນ ໄດ້ເລີ້ມພາກັນເດີນທາງອອກ ກ່ອນກໍາໜົດການສິ້ນສຸດລົງ ຢ່າງເປັນທາງການຂອງພາລະກິດ ທີ່ໄດ້ເລີ້ມຕົ້ນຂຶ້ນໃນ ປີ 1999 ນັ້ນ ປະທານາທິບໍດີ Taur Matan Ruak ກ່າວຢູ່ໃນຄໍາປາໄສ ໃນວັນຈັນມື້ນີ້ວ່າ ປັດຈຸບັນນີ້ ຕີມໍຕາເວັນອອກ ແມ່ນໄດ້ຊົມໃຊ້ ສັນຕິພາບ ແລະຄວາມໝັ້ນຄົງແລ້ວ ແລະປີນີ້ ກໍໄດ້ເປັນປີຫົວລ້ຽວຫົວຕໍ່ ຂອງຕີມໍຕາເວັນອອກ ທີ່ໄດ້ຈັດການເລືອກຕັ້ງ ເອົາປະທານາທິບໍດີແລະຜູ້ແທນສະພາ ຢ່າງສັນຕິ ກໍາລັງນ້ອຍໆຈຸນຶ່ງ ຂອງສະຫະປະຊາຊາດ ຈະຍັງຢູ່ໃນຕີມໍ ຕໍ່ໄປອີກຈົນກ່ວາຈະເສັດສິ້ນ ການຖອນອອກໄປໃຫ້ໝົດ ອະດີດຫົວເມືອງຂື້ນຂອງປອກຕູກາລແຫ່ງນີ້ ໄດ້ຮັບເອກກະລາດໃນປີ 1975 ແຕ່ວ່າໄດ້ ຖືກຄອບຄອງໂດຍອິນໂດເນເຊຍ ເປັນເວລາ 24 ປີ ຈົນກະທັ່ງຜູ້ມີສິດລົງຄະແນນສຽງໄດ້ເລືອກເອົາເອກະລາດ ໃນການລົງປະຊາມະຕິ ທີ່ສະຫະປະຊາຊາດເປັນຜູ້ກໍາກັບເບິ່ງນໍາ ໃນປີ 1999 ພວກຫົວຮຸນແຮງທີ່ສະໜັບສະໜູນອິນໂດເນເຊຍ ໄດ້ເລີ້ມທໍາການປຸກລະດົມຢ່າງນອງເລືອດ ເພື່ອແກ້ແຄ້ນ ທີ່ໄດ້ນໍາໄປສູ່ການສົ່ງກອງກໍາລັງຮັກສາສະຖຽນລະພາບ ທີ່ນໍາພາໂດຍອອສເຕຣເລຍ ເຂົ້າໄປຄຸມສະຖານະການ ໃນປີ 2002 ຕີມໍຕາເວັນອອກ ໄດ້ຮັບການຮັບຮູ້ຈາກນາໆຊາດ ວ່າເປັນປະເທດເອກະ ລາດ ແລະເຖິງແມ່ນວ່າ ຍັງປະສົບກັບການກໍ່ຄວາມຮຸນແຮງເປັນບາງຄັ້ງບາງຄາວຢູ່ກໍຕາມ ຕີມໍຕາເວັນອອກ ຫລືທີ່ເອີ້ນກັນໃນອີກຊື່ນຶ່ງວ່າ ຕີມໍ ແລສເຕ ນັ້ນ ກໍນັບວ່າ ເປັນປະເທດທີ່ມີຄວາມສະຫງົບ ພໍສົມຄວນ